CELEX: 62014CN0388
Language: lt
Date: 2014-08-14 00:00:00
Title: Byla C-388/14: 2014 m. rugpjūčio 14 d. Finanzgerichts Köln (Vokietija) pateiktas prašymas priimti prejudicinį sprendimą byloje Timac Agro Deutschland GmbH/Finanzamt Sankt Augustin

20.10.2014   
            
            
               LT
            
            
               Europos Sąjungos oficialusis leidinys
            
            
               C 372/5
            
         2014 m. rugpjūčio 14 d.Finanzgerichts Köln (Vokietija) pateiktas prašymas priimti prejudicinį sprendimą byloje Timac Agro Deutschland GmbH/Finanzamt Sankt Augustin
   
   (Byla C-388/14)
   2014/C 372/08
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Finanzgericht Köln
   
      Šalys pagrindinėje byloje
   
   
      Ieškovė: Timac Agro Deutschland GmbH
   
   
      Atsakovė: Finanzamt Sankt Augustin
   
   
      Prejudiciniai klausimai
   
   
               1.
            
            
               Ar SESV 49 straipsnį (EB 43 straipsnis) reikia suprasti taip, kad jam prieštarauja teisės norma, kaip antai EStG (Einkommensteuergesetz, Pajamų mokesčio įstatymas) 52 straipsnio 3 dalis, jei įskaitymo, kuris lygus užsienio nuolatinio padalinio nuostoliui, kurio dydžiu mokestis jau buvo sumažintas, priežastis yra šio nuolatinio padalinio perleidimas kitai kapitalo bendrovei, kuri, kaip ir perleidžiančioji įmonė, priklauso tai pačiai įmonių grupei, o ne pelno gavimas?
            
         
               2.
            
            
               Ar SESV 49 straipsnį (EB 43 straipsnis) reikia suprasti taip, kad jam prieštarauja teisės norma, kaip antai 2000 m. Vokietijos ir Austrijos DBA (Doppelbesteuerungsabkommen, sutartis dėl dvigubo apmokestinimo išvengimo) 23 straipsnio 1a dalis, pagal kurią į apmokestinimo bazę Vokietijoje neįtraukiamos Austrijoje gautos pajamos, kai jas galima apmokestinti Austrijoje, jeigu į Austrijoje esančio Vokietijos kapitalo bendrovės nuolatinio padalinio nuostolius Austrijoje daugiau negali būti atsižvelgta dėl to, kad nuolatinis padalinys perleistas Austrijos kapitalo bendrovei, priklausančiai tai pačiai įmonių grupei kaip ir Vokietijos kapitalo bendrovė?